Document ID: 31997D0134

ΑΠΟΦΑΣΗ ΤΗΣ ΕΠΙΤΡΟΠΗΣ της 31ης Ιανουαρίου 1997 για τον καθορισμό ορισμένων λεπτομερειών σχετικά με τους επιτόπιους ελέγχους στον κτηνιατρικό τομέα που πραγματοποιούνται από τους εμπειρογνώμονες της Επιτροπής στις τρίτες χώρες (Κείμενο που παρουσιάζει ενδιαφέρον για τον ΕΟΧ) (97/134/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 71/118/ΕΟΚ του Συμβουλίου, της 15ης Φεβρουαρίου 1971, για τα υγειονομικά προβλήματα παραγωγής και εμπορίας νωπού κρέατος και πουλερικών (1), όπως τροποποιήθηκε τελευταία από την οδηγία 96/65/ΕΚ της Επιτροπής (2), και ιδίως το άρθρο 14, καθώς και τις αντίστοιχες διατάξεις των άλλων οδηγιών στον ιατρικό τομέα, που αφορούν τους υγειονομικούς κανόνες και τις υγειονομικές απαιτήσεις κατά τις εισαγωγές των διαφόρων ειδών ζώων ή προϊόντων ζωικής προέλευσης,
Εκτιμώντας:
ότι η Επιτροπή πρέπει να θεσπίσει τις γενικές λεπτομέρειες εφαρμογής που καθορίζουν τους όρους υπό τους οποίους πρέπει να πραγματοποιούνται οι επιτόπιοι έλεγχοι στον κτηνιατρικό τομέα στις τρίτες χώρες σε συνεργασία με τα κράτη μέλη 7
ότι ορισμένες λεπτομέρειες που αφορούν τους επιτόπιους ελέγχους που πραγματοποιούνται από τους εμπειρογνώμονες της Επιτροπής ενδείκνυνται να είναι κοινές για το σύνολο των ρυθμίσεων στον εν λόγω τομέα 7 ότι, ως εκ τούτου, πρέπει να θεσπιστούν με μία μόνο απόφαση 7 ότι, ωστόσο, η απόφαση 86/474/ΕΟΚ της Επιτροπής, της 11ης Σεπτεμβρίου 1986, σχετικά με την άσκηση των ελέγχων που διενεργούνται επιτόπου στα πλαίσια του καθεστώτος που εφαρμόζεται στις εισαγωγές βοοειδών και χοιροειδών, καθώς και νωπών κρεάτων, προέλευσης τρίτων χωρών (3), εξακολουθεί να εφαρμόζεται 7
ότι η τήρηση της εκτέλεσης των προγραμμάτων που πρέπει να υποβάλλονται από τις τρίτες χώρες σύμφωνα με την οδηγία 92/117/ΕΟΚ του Συμβουλίου, της 17ης Δεκεμβρίου 1992, για τα μέτρα προστασίας από ορισμένες ζωονόσους και από ορισμένους ζωονοσογόνους παράγοντες στα ζώα και τα προϊόντα ζωικής προέλευσης, προκειμένου να αποφευχθούν οι εστίες λοιμώξεων και δηλητηριάσεων που οφείλονται στα τρόφιμα (4), όπως τροποποιήθηκε από την πράξη προσχώρησης της Αυστρίας, της Φινλανδίας και της Σουηδίας, επαληθεύεται κατά τους επιτόπιους ελέγχους 7 ότι εξάλλου, κατά την επιθεώρηση των εγκεκριμένων εγκαταστάσεων ή των εγκαταστάσεων που πρόκειται να εγκριθούν για να μπορούν να εξάγουν νωπά κρέατα προς την Κοινότητα, οι όροι σφαγής πρέπει να ελέγχονται σύμφωνα με το άρθρο 15 της οδηγίας 93/119/ΕΟΚ του Συμβουλίου, της 22ας Δεκεμβρίου 1993, για την προστασία των ζώων κατά τη σφαγή ή τη θανάτωσή τους (5) 7
ότι, στο βαθμό που είναι αναγκαίο για την ενιαία εφαρμογή των οδηγιών, φαίνεται σκόπιμο να ενταχθούν οι επιτόπιοι έλεγχοι στα προγράμματα που καταρτίζονται μετά από διαβουλεύσεις με τα ενδιαφερόμενα κράτη μέλη και την ανταλλαγή απόψεων στο πλαίσιο της μόνιμης κτηνιατρικής επιτροπής 7
ότι η συνεργασία αυτή πρέπει να συνεχιστεί κατά τους επιτόπιους ελέγχους που πραγματοποιούνται από τους εμπειρογνώμονες της Επιτροπής, συνοδευόμενους από εμπειρογνώμονες των κρατών μελών οριζόμενους από την Επιτροπή 7 ότι οι εμπειρογνώμονες των κρατών μελών υπόκεινται σε ορισμένες υποχρεώσεις και πρέπει να τους επιστρέφονται τα έξοδα ταξιδίου και διαμονής 7
ότι είναι αναγκαίο, μετά από κάθε επιτόπιο έλεγχο να εξασφαλισθεί η ενημέρωση των κρατών μελών για τα αποτελέσματα που έχουν επιτευχθεί και να προταθούν κατάλληλα μέτρα σύμφωνα με την κοινοτική νομοθεσία 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Η παρούσα απόφαση καθορίζει ορισμένες λεπτομέρειες σχετικά με τους επιτόπιους ελέγχους στον κτηνιατρικό τομέα, που πραγματοποιούνται από τους εμπειρογνώμονες της Επιτροπής, οι οποίοι συνοδεύονται από εμπειρογνώμονες των κρατών μελών στις τρίτες χώρες.
2. Για τις ανάγκες της παρούσας απόφασης, νοούνται με τον όρο επιτόπιοι έλεγχοι στον κτηνιατρικό τομέα (εφεξής οι «έλεγχοι»): οι ενέργειες για την επαλήθευση και επιθεώρηση που απαιτούνται για να ελεγχθεί εάν, με την επιφύλαξη της υπάρχουσας κτηνιατρικής νομοθεσίας, οι υγειονομικές εγγυήσεις υγειονομικού ελέγχου που αφορούν την προστασία των ζώων και παρέχονται από την τρίτη χώρα ως προς τους όρους παραγωγής και διάθεσης στην αγορά, μπορούν να θεωρηθούν τουλάχιστον ισοδύναμες με εκείνες που εφαρμόζονται στην Κοινότητα.
3. Οι έλεγχοι επιτρέπουν ιδιαίτερα σύμφωνα με την εγκεκριμένη νομοθεσία να καταρτιστεί ή να τροποποιηθεί:
- ο κατάλογος τρίτων χωρών ή τμημάτων τρίτων χωρών από τις οποίες τα κράτη μέλη επιτρέπουν τις εισαγωγές,
- οι όροι εισαγωγής που είναι ίδιοι για κάθε τρίτη χώρα και περιλαμβάνουν υγειονομικό πιστοποιητικό το οποίο πρέπει να συνοδεύει κάθε αποστολή προς την Κοινότητα,
- ο κατάλογος των εγκαταστάσεων από τις οποίες τα κράτη μέλη επιτρέπουν τις εισαγωγές.
Άρθρο 2
1. Η Επιτροπή καταρτίζει γενικό πρόγραμμα ελέγχου για τις ρυθμίσεις και τις ενδιαφερόμενες τρίτες χώρες και το υποβάλλει για ανταλλαγή απόψεων στο πλαίσιο της μόνιμης κτηνιατρικής επιτροπής.
2. Το γενικό πρόγραμμα περιλαμβάνει πληροφορίες για το περιεχόμενο και την περιοδικότητα των μέτρων που λαμβάνονται από την Επιτροπή στο πλαίσιο των ελέγχων που αναφέρονται στην παράγραφο 1.
3. Η Επιτροπή μπορεί να αναβάλει ή να επισπεύσει ορισμένους ελέγχους ή να πραγματοποιήσει συμπληρωματικούς ελέγχους, όταν το θεωρεί αναγκαίο, κυρίως για λόγους υγειονομικούς, ή σε συνάρτηση με τα αποτελέσματα προηγούμενων ελέγχων, μετά από διαβουλεύσεις με τα κράτη μέλη στο πλαίσιο της μόνιμης κτηνιατρικής επιτροπής.
Άρθρο 3
1. Κατά τους ελέγχους ο ή οι εμπειρογνώμονες ενός ή περισσοτέρων κρατών μελών που ορίζονται από την Επιτροπή, για να επικουρούν τους εμπειρογνώμονές της, συμμορφώνονται προς τις διοικητικές οδηγίες της Επιτροπής.
Οι πληροφορίες που συγκεντρώνονται ή τα συμπεράσματα που συνάγονται από αυτόν ή αυτούς τους εμπειρογνώμονες κατά τη διάρκεια των ελέγχων δεν μπορούν σε καμία περίπτωση να χρησιμοποιηθούν για προσωπικούς σκοπούς ή να διαδοθούν σε πρόσωπα ξένα από τις αρμόδιες υπηρεσίες της Επιτροπής ή των κρατών μελών.
2. Τα έξοδα ταξιδίου και διανομής του ή των εμπειρογνωμόνων του κράτους μέλους που ορίζεται από την Επιτροπή αναλαμβάνονται σύμφωνα με τους κανόνες που αφορούν τα έξοδα ταξιδίου και διαμονής των ατόμων που δεν ανήκουν στην Επιτροπή και καλούνται να ασκήσουν καθήκοντα εμπειρογνωμόνων.
Άρθρο 4
Η Επιτροπή ενημερώνει με γραπτές εκθέσεις για τα αποτελέσματα των ελέγχων τα κράτη μέλη στο πλαίσιο της μόνιμης κτηνιατρικής επιτροπής. Οι εκθέσεις αυτές αναφέρουν, ενδεχομένως, και εφόσον προβλέπεται από τη συγκεκριμένη ρύθμιση, αν πρέπει:
- να τροποποιηθεί ένας από τους καταλόγους που αναφέρονται στο άρθρο 1 παράγραφος 3 πρώτη περίπτωση,
- να καθοριστούν ή να τροποποιηθούν οι όροι εισαγωγής, που αναφέρονται στο άρθρο 1 παράγραφος 3 δεύτερη περίπτωση ή
- να καταρτιστεί ή να τροποποιηθεί ο κατάλογος των εγκαταστάσεων που αναφέρονται στο άρθρο 1 παράγραφος 3 τρίτη περίπτωση.
Άρθρο 5
Πριν από τις 31 Δεκεμβρίου 1999, για να ληφθεί υπόψη η αποκτηθείσα πείρα, επανεξετάζονται οι διατάξεις της παρούσας απόφασης με βάση έκθεση της Επιτροπής προς τα κράτη μέλη.
Άρθρο 6
Η παρούσα απόφαση απευθύνεται στα κράτη μέλη.
Βρυξέλλες, 31 Ιανουαρίου 1997.

Labels: 0
3
5
6